CELEX: 62009CN0258
Language: fi
Date: 2009-07-10 00:00:00
Title: Asia C-258/09: Kanne 10.7.2009 — Euroopan yhteisöjen komissio v. Belgian kuningaskunta

12.9.2009   
            
            
               FI
            
            
               Euroopan unionin virallinen lehti
            
            
               C 220/23
            
         Kanne 10.7.2009 — Euroopan yhteisöjen komissio v. Belgian kuningaskunta
   (Asia C-258/09)
   2009/C 220/47
   Oikeudenkäyntikieli: ranska
   
      Asianosaiset
   
   
      Kantaja: Euroopan yhteisöjen komissio (asiamiehet: A. Alcover San Pedro ja A. Marghelis)
   
      Vastaaja: Belgian kuningaskunta
   
      Vaatimukset
   
   
               —
            
            
               On todettava, että Belgian kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (1) mukaisia velvoitteitaan, koska se on sallinut Vallonian hallintoalueella olemassa olevien laitosten toiminnan kyseisen direktiivin 5 artiklan 1 kohdan vastaisesti, sillä direktiivin 3, 7, 9, 10 ja 13 artiklan, 14 artiklan a ja b alakohdan ja 15 artiklan 2 kohdan vaatimuksia ei ole noudatettu ja tällainen toiminta on jatkunut määräajaksi asetetun 30.10.2007 jälkeen
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Määräpäivä, johon mennessä olemassa olevat sellaiset laitokset, joiden toiminnalla voi olla vaikutuksia ilmaan, veteen ja maaperään kohdistuviin päästöihin sekä ympäristön pilaantumiseen, on saatettava vaatimusten mukaisiksi, umpeutui 30.10.2007 direktiivin 2008/1/EY 5 artiklan 1 kohdan mukaisesti. Vastaaja ei kuitenkaan tämän kanteen nostamispäivänä vielä ollut toteuttanut kaikkia vaadittuja toimenpiteitä Vallonian hallintoalueella tai ei ainakaan ollut ilmoittanut niistä komissiolle.
   
      (1)  EUVL L 24, s. 8.